סידור/נוסח מרוקו/דיני יוצר אור


דיני יוצר אור

א. אם אמרו קדיש וברכו בי [=בעשרה] והלכו קודם שיתחילו יוצר משלימין התפלה. (מטה יוסף ח"ב סי"ב):

ב. אם התחיל קדיש או קדושה בעשרה ויצאו קצת גומר הקדיש או קדושה. (סצ"ה):

ג. אם טעה ואמר אשר בדברו מעריב ערבים ונזכר תכף ואמר יוצר אור וסיים יוצר המאורות יצא. (סנ"ה):

ד. אם לא נזכר עד שגמר אהבת עולם לא יפסיק, ואומר ברכת יוצר אחר תפלת י"ח. (משפט צדק ח"ב סס"ב):

ה. יאמר ובטובו מחדש בכל יום תמיד. (האר"י ז"ל): 

ו. יחד בקול דברי אלהים חיים ומלך עולם - כצ"ל. (האר"י ז"ל והרד"א):

ז. רצון קוניהם - כצ"ל. (מהר"א די בוטון ס"א, הסכים [עמו] הרב פר"ח ה' ר"ח): 

ח. הגדול הגבור. אם נסתפק אם עומד בהגבור והנורא קדוש הוא שביוצר או בברכת אהבת עולם - הגבור והנורא בטחנו - אינו חוזר לברכה ראשונה ויאמר בטחנו. (גנת ורדים סי"א וכן הסכים מהרח"א ב"ד בכ"י, דלא כהרב פרי הארץ, ועיין שו"ת קרית חנה ס"א):
 
ט. קדושה כלם כאחד הוי"ו בשור"ק ונמשך לכלם כאחד. (האר"י ז"ל):  

י. קק"ק [=קדוש קדוש קדוש] צ"ל מיושב דוקא ואם עמד טועה ואם היה עומד צריך לישב. (האר"י ז"ל): 

יא. פשט המנהג לומר קדושת יוצר ביחיד וכן קדושה דסדרא: 

יב. צ"ל לעומת השרפים לעומתם משבחים. (האר"י ז"ל): 

יג. צ"ל והאר עינינו בתורתך ודבק לבנו במצותיך. (האר"י ז"ל):

יד. שאומר מהר והבא עלינו יאחוז ד' ציציות בין קמיצה לזרת ביד שמאל כנגד לבו, ויכוין באומרו וקרבתנו מלכנו לזכור מעמד הר סיני. לשמך הגדול זכירת שימחה עמלק. באהבה להודות לך - זכירת מעשה מרים שהפה נברא להודות לה' וליחדו וכו'. (האר"י ז"ל): 

טו. בברכות דקריאת שמע אם קראוהו לס"ת לא יעלה. (עיין לקמן בדיני קריאת שמע סי"א דין כ"ג):

מקור
https://beta.hebrewbooks.org/reader/reader.aspx?sfid=21925#p=140&fitMode=fitwidth&hlts=&ocr=

מקור ראשוני: חיד"א "קשר גודל"; "חסד לאברהם" (אנקווה, ליוורנו תר"ה).